ליאון בר

ליאון בר (בן מוחה) (ה' ניסן תש"ל, 11 באפריל 1970 – כ"ג בתשרי תשפ"ד, 8 באוקטובר 2023) היה אלוף-משנה שהציל עשרות אזרחים מהקרבות בשדרות ומהטבח בפסטיבל נובה ב-7 באוקטובר 2023. למחרת, ב-8 באוקטובר נהרג על ידי מחבל שארב לו כשעצר ליד מכונית משטרה ירויה, בעת שנסע יחד עם בנו לחפש ניצולים ממעשי הטבח שבוצעו במסגרת מתקפת הפתע על ישראל. ליאון נולד לעמרם ואליס בן מוחה בקריית גת. ליאון סיים את לימודיו בפנימיית הכפר הירוק, ב-6 באוגוסט 1989 התגייס לצה"ל לגדוד 202 של חטיבת הצנחנים. שירת בחטיבת הצנחנים ובתפקידים נוספים במערכת הביטחון במשך 26 שנה. הגיע לדרגת אלוף-משנה. הוכר כנכה צה"ל לאחר ששמיעתו וברכיו נפגעו במהלך שירותו הצבאי. ליאון בוגר פו"מ "ברק" במכללה הבין זרועית לפיקוד ומטה. בעל תואר ראשון במדעי ההתנהגות מאוניברסיטת בן-גוריון ותואר שני במדיניות ציבורית מאוניברסיטת תל אביב. בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. ב-7 באוקטובר 2023, ב-8:00 בבוקר, עם תחילת תפוצת הסרטונים על מחבלים הנוסעים על טנדרים בשדרות בתחילת מתקפת הפתע, יצא אלוף-משנה במיל' ליאון בר מגדרה לשדרות בטרם קיבל צו 8. בהגיעו לשדרות באזור 9:00 הציל את חייו של יוסי אורים תושב שדרות, שנפצע קשה מירי של מחבל, ופינה אותו לבית החולים. לאחר מכן, עם תחילת הדיווחים על הטבח המסיבה ברעים, נסע ליאון לשטח וחילץ פצועים ונמלטים ליישובים הסמוכים כמו פטיש ונתיבות, וכן לבתי החולים ברזילי, סורוקה וקפלן. משעה 9 בבוקר עד אחר הצהריים פינה עשרות פצועים והציל עשרות נמלטים מהטבח בנובה. למחרת נסע עם בנו עומר, שזמן מה קודם לכן השתחרר משירות כסמ”פ בצנחנים, והם חיפשו ניצולים המבקשים חילוץ. אולם כבר לא היו פצועים בשטח, והאזור היה מלא בגופות. הם יצרו קשר עם זק”א והעבירו להם את המיקומים של הגופות, ועשו דרכם בחזרה לביתם. בעודם נוסעים על כביש 232 ליד אנדרטת חץ שחור, הם ראו רכב משטרתי ירוי, וירדו לראות אם יש שם מישהו שזקוק לעזרה. שם ארב להם מחבל, שפתח לעברם באש. עומר נפצע מהירי ברגלו, אבל הצליח להזעיק עזרה. אביו, ליאון, נורה מספר פעמים ונהרג במקום. הוא נקבר בחלקה הצבאית בבית העלמין בגדרה. באוקטובר 2024 הוכרז כי הוא אחד מהזוכים באות נשיא המדינה לגבורה אזרחית. ליאון היה נשוי לעינת. לזוג נולדו שלושה ילדים: עומר, ניב ועידו. ליאון בר, באתר יזכור רינת קרמר יבלינוביץ, ‏"היה גיבור אמיתי": יובל המבולבל נפרד ממפקדו לשעבר ליאון בר ז"ל, באתר "סרוגים", 19 בנובמבר 2023 אילי פארי, ‏"כולם מספרים כמה שליאון גיבור, אני רק רוצה אותו בבית", באתר ‏מאקו‏, 10 באוקטובר 2023 בתאריך 8.10.24 יצא השיר איש פלדה לזכרו של ליאון בר. השיר מתאר את סיפור גבורתו במהלך השבת השחורה. עומר בר, בנו של ליאון בר ז"ל מספר: אבא שלי גיבור, באתר ערוץ 7, 10 באוקטובר 2023 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) דני קושמרו, ‏כך צולם סרטון המחבלים הראשון בשבת השחורה: "פחדתי, אבל ידעתי שחייבים לדעת מה קורה בשדרות", באתר ‏מאקו‏, 13 בינואר 2024 אל"מ ליאון בר ז"ל חילץ עשרות פצועים מהמסיבה ונהרג בהיתקלות - הביטחוניסטים, באתר הביטחוניסטים, ‏7 באוקטובר 2023 הקריב את חייו: הקצין הבכיר שהציל עשרות אזרחים - ונפל בקרב | סיפור הגבורה שלא סופר, סרטון בערוץ "כאן | חדשות - תאגיד השידור הישראלי", באתר יוטיוב (אורך: 17:26) שושי חתוקה, ‏עמית מן ז"ל וילדי משפחת תעסה: אות נשיא המדינה לגבורה אזרחית, באתר ‏מאקו‏, 9 באוקטובר 2024